Document ID: 32006R0432

A BIZOTTSÁG 432/2006/EK RENDELETE
(2006. március 15.)
a szárított takarmány piacának közös szervezéséről szóló 1786/2003/EK tanácsi rendelet alkalmazási szabályainak megállapításáról szóló 382/2005/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a szárított takarmány piacának közös szervezéséről szóló, 2003. szeptember 29-i 1786/2003/EK tanácsi rendeletre (1) és különösen annak 20. cikkére,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendeletre (2) és különösen annak 71. cikke (2) bekezdésének második albekezdésére,
mivel:
(1)
A 382/2005/EK bizottsági rendelet (3) alkalmazása során szerzett tapasztalatok azt mutatják, hogy szükség van az említett rendelet 9. cikke harmadik albekezdésének pontosítására.
(2)
Tekintettel arra, hogy az 1782/2003/EK rendelet 71. cikke (2) bekezdésének második albekezdésében említett támogatás összegét az 1786/2003/EK rendelet 4. cikkében előírt támogatásra potenciálisan jogosult mennyiség alapján számítják ki a folyó gazdasági évre vonatkozóan, és a 382/2005/EK rendelet 34. cikkével összhangban egy bizonyos mennyiségű szárított takarmányt, amely a 2005/2006-os gazdasági év folyamán elhagyta a feldolgozást végző vállalkozásokat, már a 2004/2005-ös gazdasági évre könyveltek el, a 2005/2006-os évre vonatkozó támogatás olyan mennyiség alapján lenne meghatározva, amely a 2005/2006-os gazdasági év valós termelésére vonatkozóan nem lenne reprezentatív. Következésképpen, helyénvaló átmeneti intézkedéseket előírni a 2006. március 31-i készletekre vonatkozóan. A piaci szereplők közötti mindennemű megkülönböztetés elkerülése érdekében, ezt az intézkedést minden tagállamban alkalmazni kell. Az említett intézkedések előnyeiből részesülő készleteket közölni kell.
(3)
Az 1782/2003/EK rendelet VII. mellékletének D. pontjában említett felső határértékek hivatkozásait helyénvaló az 1782/2003/EK tanácsi rendelet VIII. melléklete módosításáról és a rendeletben foglalt, az egységes támogatási rendszer részleges vagy szabad választáson alapuló végrehajtására, valamint az egységes területalapú kifizetési rendszer éves pénzügyi keretére vonatkozó kifizetések felső határainak megállapításáról szóló, 2005. január 26-i 118/2005/EK bizottsági rendelet (4) IV. mellékletében említett felső határértékek hivatkozásaival helyettesíteni.
(4)
Az I. melléklet kiigazítása abban a reményben helyénvaló, hogy az energiafogyasztás mérlege kedvezően alakuljon.
(5)
Következésképpen módosítani kell a 382/2005/EK rendeletet.
(6)
Az e rendeletben előírt rendelkezések összhangban vannak a gabonapiaci és a közvetlen kifizetésekkel foglalkozó közös irányítóbizottság véleményével,
ELFOGADTA EZT A RENDELETET:
1. cikk
A 382/2005/EK rendelet a következőképpen módosul:
1.
A 9. cikk harmadik albekezdése helyébe a következő szöveg lép:
„Valamely feldolgozóüzemből kiszállított szárított takarmány ugyanoda csak újracsomagolás céljából, az illetékes hatóság ellenőrzése alatt, az általa meghatározott feltételek betartásával léptethető be újra.”
2.
A 33. cikk (1) bekezdése a következőképpen módosul:
a)
az első albekezdés a következő mondattal egészül ki:
„Az említett közlemények nem foglalják magukban az e rendelet 34. és a 34a. cikkeiben említett mennyiségeket.”;
b)
a második albekezdés a következő mondatokkal egészül ki:
„Ami a 2005/2006-os és a 2006/2007-es gazdasági éveket illeti, az említett mennyiségek nem foglalják magukban a 34. és a 34a. cikkekben említett mennyiségeket. A tagállamok legkésőbb 2006. május 31-jéig értesítik a Bizottságot az olyan szárított takarmány mennyiségéről, amely a feldolgozóüzemeikben 2006. március 31-én készleten van és amelyiknek a 34a. cikkel összhangban az 1786/2003/EK rendelet 4. cikkében előírt támogatásból, valamint adott esetben az 1782/2003/EK rendelet 71. cikke (2) bekezdésének második albekezdésében előírt támogatásból való részesedését a 2005/2006-os gazdasági év alapján a 2006/2007-es gazdasági év során kérelmezik.”
3.
A szöveg a következő 34a. cikkel egészül ki:
„34a. cikk
Készletek 2006. március 31-én
(1) A 2005/2006-os gazdasági évben előállított szárított takarmány, amely legkésőbb 2006. március 31-ig nem hagyta el a feldolgozóüzemet, vagy az e rendelet 3. cikkének a) pontjában hivatkozott valamelyik raktárt, a 2005/2006-os gazdasági év alapján a 2006/2007-es gazdasági év során részesülhet az 1786/2003/EK rendelet 4. cikkében előírt támogatásból, valamint adott esetben az 1782/2003/EK rendelet 71. cikke (2) bekezdésének második albekezdésében előírt támogatásból, feltéve hogy:
a)
megfelel az e rendelet 3. cikke feltételeinek;
b)
az e rendelet 10. és 11. cikkében előírtak szerint az illetékes hatóság felügyelete alatt léptetik ki a feldolgozóüzemből;
c)
az érintett tagállamok számára a 2005/2006-os gazdasági évre odaítélt garantált nemzeti mennyiségek keretében könyvelésre kerülnek;
d)
azokat a 2005/2006-os gazdasági év során bejelentették és igazolták.
(2) A tagállamok illetékes hatóságai minden szükséges ellenőrző intézkedést meghoznak, hogy garantálják az (1) bekezdés rendelkezéseinek betartását.”
4.
A 35. cikk helyébe a következő szöveg lép:
„35. cikk
Fakultatív átmeneti időszak
(1) Azok a tagállamok, amelyek az 1782/2003/EK rendelet 71. cikkével összhangban fakultatív átmeneti időszakot alkalmaznak, a feldolgozóüzemek részére, a gazdálkodóknak való továbbítás céljából, átutalják az 1782/2003/EK rendelet 71. cikke (2) bekezdésének második albekezdése szerinti támogatást, az 1786/2003/EK rendelet 4. cikkében említett támogatható mennyiségeknek megfelelően a 2005/2006-os gazdasági év alapján.
Az említett támogatást a potenciálisan támogatható mennyiség alapján és a 118/2005/EK bizottsági rendelet IV. mellékletében szereplő közvetlen kifizetések felső határain belül állapítják meg (5).
Potenciálisan támogatható mennyiség alatt az 1786/2003/EK rendelet 4. cikkében előírt támogatásból a 2005/2006-os gazdasági év során támogathatónak elismert mennyiségek, valamint azon, a 2005/2006-os gazdasági év folyamán termelt mennyiség összegét értjük, amelynek a 2006/2007-es gazdasági év folyamán a 2005/2006-os gazdasági évre kérelmezik a fent említett támogatásban való részesedését, illetve adott esetben az 1782/2003/EK rendelet 71. cikke (2) bekezdésének második albekezdésében említett támogatásban való részesedését, a 34a. cikk rendelkezéseinek megfelelően. Az említett potenciálisan támogatható mennyiségek nem tartalmazzák a 34. cikkben említett mennyiségeket.
(2) Ha a feldolgozóüzem a feldolgozandó takarmányt egy másik tagállamból kapja, az 1782/2003/EK rendelet 71. cikke (2) bekezdésének második albekezdésében említett támogatást a feldolgozóüzemeknek csak akkor utalják át azzal, hogy azok azt a gazdálkodóknak továbbítsák, ha a gazdálkodó olyan tagállamban található, amely a fakultatív átmeneti időszakot alkalmazza.
(3) Az 1782/2003/EK rendelet 71. cikke (2) bekezdésének második albekezdésében említett támogatás összegét az 1786/2003/EK rendelet 18. cikke (2) bekezdésében említett eljárással összhangban határozták meg.
A támogatást a feldolgozóüzemeknek attól az időponttól számított harminc munkanapon belül utalják át, hogy a Bizottság az Európai Unió Hivatalos Lapjában közzéteszi a szóban forgó támogatás összegét. Az említett közzététel időpontja után az e támogatásból támogathatónak elismert mennyiség után a támogatás kifizetésére harminc munkanapon belül kerül sor a támogatásra való jogosultság elismerésének időpontját követően.
A tagállam átutalását követően, a feldolgozóüzemek a támogatást tizenöt munkanapon belül továbbítják a gazdálkodóknak.
5.
Az I. melléklet helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában történő kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. március 15-én.

Labels: 15
6